|  |  |
| --- | --- |
| Numri i lëndës: | 2019:178424 |
| Datë: | 24.10.2019 |
| Numri i dokumentit: | 00598889 |

**P.nr. 765/19**

**NË EMËR TË POPULLIT**

**GJYKATA THEMELORE NË PEJË – DEPARTAMENTI I PËRGJITHSHEM**, sipas Gjyqtarit të vetëm gjykues Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit S B nga fsh. LL K- P, për shkak të veprës penale mbajtja ne pronësi, kontroll ose posedim te paautorizuar te armeve nga neni 366 par.1 te KPRK-së, sipas aktakuzës së PP/II.nr.1772/2019 të datës 20.08.2019, pas mbajtjes së seancës publike të shqyrtimit te marrëveshjes mbi pranimin e fajësisë ne seancën fillestare të datës, 15.10.2019 në praninë e Prokurorit të Shtetit, Astrit Gashi, të pandehurit S B mbrojtëses së tij Zana Radoniqi sipas detyrës zyrtare, në të njëjtën ditë bie dhe shpall publikisht dhe me dt.24.10.2019, përpiloi këtë:

**A K T GJ Y K I M**

**I pandehuri:**

**S B,** i identifikuar në bazë të letërnjoftimit nr..., i lindur me ...në fsh. LL K- P, ku edhe banon, i biri i S dhe nënës GJ, e gjinisë M i martuar, baba i katër fëmijëve, ka të kryer katër klase te shkollës fillore, pensioner, i gjendjes së dobët ekonomike, posedon tel.nr. ..., shqiptar, Shtetas i Republikës së Kosovës, mbrohet në liri.

**ËSHTË FAJTOR**

**Sepse,**

* Me parë e gjerë me datë 02.08.2019 rreth orës 13:15, ne fsh. LL K- P, i pandehuri ne kundërshtim me nenin 5 par.1 te Ligjit për Arme (Ligji nr. 05/L-022), ka mbajtur ne pronësi dhe kontroll dhe atë: një arme automatike ... me nr. serik ..., prodhim kinez, 1 (një) karikator, 26 (njëzetë e gjashte) cope fishekë te kal. 7.62x9 mm dhe 3 (tre) copë fishekë te kal. 12 mm, ne atë mënyrë qe ditën kritike pasi qe policia e Kosovës kane marre informatë se i pandehuri posedon arme pa leje, te njëjtit shkojnë ne vendin e lartcekur me ç ‘rast ne shtëpinë e te pandehurit S B ne dhomën e fjetjes policia kane gjetur dhe konfiskuar armen dhe municionin e lartcekur,

-Me çka ka kryer vepër penale “mbajtja në pronësi, kontroll ose posedim të paautorizuar të armëve”, nga neni 366 par.1 të KPRK-së.

Andaj gjykata në aplikim të në nenin 7, 38, 40, 43, 73,247, 366 par.1 dhe 3 të KPRK-së dhe nenit 365 KPP-së, të pandehurin e:

**GJ Y K O N**

Dënim me gjobë në shumë prej 600 (gjashtëqind) euro, të cilin dënim obligohet që ta paguaj me se largu ne afat prej 6 muajsh, pas plotfuqishmërisë se aktgjykimit.

Nëse i pandehuri i lartcekur dënimin nuk e paguan në afat të caktuar, atëherë dënimin me gjobë gjykata do ta zëvendësojë me dënim burgu, duke llogaritur një ditë burgim për çdo 20 euro të gjobës.

I pandehuri lirohet nga pagimi i shpenzimeve procedurale për shkak të gjendjes se dobët ekonomike

Ndaj të pandehurit i **KONFISKOHET**- një arme automatike ... me nr. serik .... prodhim kinez, 1 (një) karikator, 26 (njëzetë e gjashte) cope fishekë te kal. 7.62x9 mm dhe 3 (tre) copë fishekë te kal. 12 mm.

**A r s y e t i m**

Prokuroria Themelore në Pejë, Departamenti për krime të përgjithshme ka ngrit aktakuzë PP/II.nr.1772/2019 të datës 20.08.2019, kundër të pandehurit S B nga fsh. LL K- Pejë, për shkak të veprës penale mbajtja ne pronësi, kontroll ose posedim te paautorizuar te armeve nga neni 366 par.1 te KPRK-së.

Bashkë me aktakuzën prokuroria i ka dërguar gjykatës edhe njoftimin për marrëveshjen e lidhur për pranimin e fajësisë, në ç mënyrë është njoftuar gjykata për detajet dhe është lutur që të mbahet shqyrtimi fillestar sa më shpejtë që është e mundur.

Gjykata me datë 15.10.2019 ka mbajtur seancën e shqyrtimit fillestar për shqyrtimin e marrëveshjes mbi pranimin e fajësisë, ku prezent kanë qenë prokurori ie shtetit Astrit Gashi , i pandehuri S B, dhe mbrojtëses se tij sipas detyrës zyrtare av. Zana Radoniqi.

I pandehuri gjatë seancës fillestare deklaroj se e pranon marrëveshjen e arritur në prokurori, kërkon falje, premton se në te ardhmen nuk do të përsëris vepra penale, dhe kërkon nga gjykata qe ti jap mundësisht kohë me të gjatë për pagesën e gjobës .

Në seancën gjyqësor ku shqyrtua marrëveshja për pranimin e fajësisë mbrojtësja e të pandehurit av. Zana Radoniqi deklaroj se mbetet pranë marrëveshjes së arritur në prokuro dhe i propozon gjykatës qe të njëjtën marrëveshje ta pranoj , gjithashtu pasi qe i mbrojturi i saj i ka kushtet e dobëta ekonomike kërkon qe pagesa të bëhet më këste.

Prokurori deklaroj se qëndron pranë marrëveshjes së arritur në prokurori dhe dënimit të paraparë më atë marrëveshje.

Me rastin e shqyrtimit të marrëveshjes për pranimin e fajësisë, sipas nenit 247 par 1, lidhur me nenin 233 par 18 të KPP-së, gjykata fillimisht ka përcaktuar se i pandehuri ka kuptuar natyrën e veprës penale, se pranimi i fajësisë është bërë vullnetarisht, pas konsultimeve të mjaftueshme me mbrojtësen e tij dhe se nuk ka qenë i detyruar, apo shtrënguar në asnjë mënyrë që të pranojë fajësinë se pranimi i fajësisë ka mbështetje në fakte dhe prova materiale të cilat paraqitën në aktakuzë dhe se nuk ekziston asnjë rrethanë e paraparë me nenin 253 par 1 dhe 2 të KPP-së.

Gjykata është bindur se janë plotësuar kushtet nga neni 233 par 18 i KPP-së, andaj ka pranuar marrëveshjen për pranimin e fajësisë dhe në pajtim me marrëveshjen, gjykata të pandehurit i ka shqiptuar dënimin e lartë cekur, si në dispozitiv të këtij aktgjykimi.

Me rastin e matjes dhe shqiptimit të dënimit gjykata për të pandehurin, mori parasysh dënimin e propozuar në marrëveshje si dhe rrethanat lehtësuese dhe rënduese që ndikojnë në llojin dhe lartësinë e dënimit ku si rrethana lehtësuese mori sjelljen e tij korrektë në gjykatë, i njëjti ka pohuar se ndjen keqardhje, si dhe pranimin e fajësisë sipas marrëveshjes, moshën e tij dhe gjendjen e dobët ekonomike të pandehurit, dhe faktin se me parë nuk ka qenë i dënuar për ndonjë vepër tjetër penale, ndërsa rrethana rënduese nuk gjeti.

Gjykata ka ardhur ne përfundim se dënimi i shqiptuar të pandehurit, është në përputhje me shkallën e përgjegjësisë penale dhe me intensitetin e rrezikimit të vlerave të mbrojtura të shoqërisë, gjithashtu është e bindur se vendimi mbi dënim do të shërbej për arritjen e qëllimit të dënimit në pengimin e të pandehurit ne kryerjen e veprave penale ne të ardhmen, por ai do të ndikojë edhe si preventivë e përgjithshme për personat tjerë, që të përmbahen nga kryerja e veprave penale në përputhje me nenin 38 të KPPRK-se.

Vendimi për lirimin nga paguarja e shpenzimeve të procedurës penale dhe të paushallit gjyqësor është marrë në bazë të nenit 453 par.4, të KPP-së, meqë i pandehuri jeton ne kushte te renda ekonomike, është i moshuar dhe nuk ka të ardhura tjera përveç pensionit, andaj gjykata ka gjetur se pagesa e shpenzimeve do të rrezikonte gjendjen materiale te të pandehurit.

Vendimi lidhur me konfiskimin e sendit është marr në kuptim të nenit 366 par.3 të KPK-së.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

**P.nr.765/19 dt. 24.10.2019**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.